1251.

Godina **1251** (**[[Rimske brojke|MCCLI]]**) bila je redovna godina koja počinje u nedjelju u julijanskom kalendaru (1. januar).

## Događaji
### Januar/Siječanj &ndash; Mart/Ožujak
* 2. 2. - Bitka kod al-Kure na istoku Delte Nila: egipatski Mameluci su odbili napad sirijskih Ajubida.

* 22. 3. - Mamelučki komandant Faris al-Din Aktay je zauzeo Gazu (stabilizacija situacije između mamelučkog Kaira, ajubidskog Damaska i preostalih krstaških poseda traje do mongolske invazije 1260).

### April/Travanj &ndash; Jun/Lipanj
* april - Pastirski križarski rat: na sjeveru Francuske se oko nekog mađarskog monaha okuplja veliki broj seljaka, koji bi krenuli u Svetu zemlju da spašavaju kralja Luja.
* 19. 4. - Pošto je car Fridrih umro prošlog decembra, papa Inocent IV se vraća u Italiju - preko Đenove, Milana i Bolonje, u novembru stiže u Peruđu, gde ostaje do 1253. Ovog meseca je ekskomunicirao Fridrihovog naslednika, kralja Rimljana/Nemačke Konrada IV.
* proleće - Brat francuskog kralja, grof Provanse Karlo suzbija pobunu u svom posedu uz pomoć brata Alfonsa, grofa Tuluza: Arles se predaje u aprilu, Avignon je prinuđen priznati njihovu zajedničku vlast u maju, Barral od Bauxa se predaje u junu (Marseille priznaje Karla sledeće godine).
* proleće - Epirski despot Mihailo II Komnen Duka je iznenada napao nikejski Solun, ali je odbijen.

* 23. 5. - Umro je akvilejski patrijarh Bertold VII. Andechs-Meranski, čime je ugašena loza grofova Andechs, također je i posljednji njemački akvilejski patrijarh. Nasljeđuje ga Gregorio di Montelongo (posvećen 1256, do 1269).
* maj-jun - Pastirski križari su bili u Parizu, zatim su se rasturili po različitim gradovima gdje napadaju klerike i Židove. Na kraju su pohvatani a vođa je stradao u jednom okršaju.

### Jul/Srpanj &ndash; Septembar/Rujan

* 1. 7. - Möngke Khan, Tolujev sin i Džingis-kanov unuk, izabran je na kurultaju u Mongoliji za velikog hana Mongola (do 1259).
** Ubrzo zatim, Khoja, sin bivše regentkinje Oghul Qaimish, i Širemun, Ogatajev unuk, pokušali su ga zbaciti; istraga protiv zaverenika je sprovedena u svim mongolskim posedima. Pogubljena je Oghul Qaimish, kao i Eldžigidej, komandant u Persiji (sledeće zime, zamenio ga je Bajdžu)), Büri, Yesü Möngke, upravnik Centralne Azije (1252, vraća se Qara Hülegü).
** Möngke daje bratu Kublaju vicekraljevstvo nad severnom Kinom a drugog brata, Hulagua, zadužuje da osvoji preostale muslimanske države na jugozapadu Azije (kreće 1253). 
* 17. 7. - Pošto se litvanski vladar Mindaugas iz političkih razloga krstio u katoličkoj veri, papa je potpisao dve bule: naređuje biskupu Chełmna da kruniše Mindaugasa i imenuje biskupa za Litvaniju, koji će biti nezavisan od nadbiskupije u Rigi (krunisan je 1253).

### Oktobar/Listopad &ndash; Decembar/Prosinac
* oktobar - Nemački kralj Konrad IV prelazi u Italiju, kako bi osigurao svoje kraljevstvo na jugu zemlje, gde je njegov polubrat Manfred namesnik. 
* jesen - Kralj Bela IV boravi u Dalmaciji, kod crkve sv. Petra između Splita i Trogira, posjećuje Split. Potvrđuje posjede i daruje nove.
** Stjepko II. Šubić Bribirski je od kralja Bele IV dobio potvrdu nasljednog bribirskog kneštva.

* 26. 12. - Kralj Alexander III od Škotske (10) oženjen engleskom princezom Margaretom (11).

### Kroz godinu
* Ban Stjepan Gut-Keled podiže utvrdu u Jablancu, daje sloboštine stanovnicima.
* Eufrazijeva bazilika: izgrađena romanička zgrada kanonike. 
* Češki nasljednik Otakar je izabran za vojvodu Austrije.
* Završena je *[[Tripitaka Koreana]]*, korejska zbirka budističkog svetog pisma Tripitaka, na 81.258 drvenih tiskovnih ploča, sa 52.330.152 hanja znakova.
* 1251-52 (6760 po Postanju) - Stefan Nemanjić, Vukanov sin, sagradio je manastir Morača.

## Rođenja

* 5. 6. - Hōjō Tokimune, faktički vladar Japana († 1284)

## Smrti

* 9. 2. - Matija II, vojvoda Lorene (* ca. 1193)
* 6. 3. - Ruža Viterbska, talijanska svetica (* ca. 1233)
* 31. 3. - Vilim iz Modene, biskup, papin diplomat (* ca. 1184)
* 23. 5. - Bertold VII. Andechs-Meranski, akvilejski patrijarh (* ca. 1182)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)